
转讜住驻讜转




	讗讬谉 驻讬专讜砖 诇拽讟注 讝讛




专讘讬谞讜 讙专砖讜诐

诪讬诪讬讜 诇讗 谞转注爪诇 讻讜'. 讜诪讬 讛讜讜 讗讻住讚专讛 讘注讝专讛 讛讗讬 讚驻专讬讱 拽住"讚 讚讘讗讻住讚专讗 注诪讜讚讬诐 砖诇 注抓 诪讬讬专讬:



讜讛转谞讬讗 专' 讗诇注讝专 讗讜诪专 讻讜'. 砖谞讗诪专 诇讗 转讟注 诇讱 讗砖专讛 (讻诇 注抓) 讘讻诇 诪拽讜诐 讜讻诇 注抓 讘注诇诪讗 讗爪诇 诪讝讘讞 诇讗 诇讬讛讜讬 讛讻讬 诪砖诪注 拽专讗:



讗诪专 专讘 讞住讚讗 讘讗讻住讚专讛 砖诇 讘谞讬谉. 砖诇 注诪讜讚讬诐 讗讘谞讬诐 诇讗 讗住专讛 转讜专讛:



讛砖拽讜 讗转 讛转诪讬讚 讘讻讜住 砖诇 讝讛讘. 讻讚讬 砖讬讛讗 谞讜讞 诇讛转驻砖讟 注讜专讜. 讘砖诇 讝讛讘 讛讬讬谞讜 讙讜讝诪讗: 住诇讬拽



讗讬谉 注谞讬讜转 讘诪拽讜诐 注砖讬专讜转. 讜讘专讜专 讚砖诇 讝讛讘 讛讜讬:





驻讬专讜砖 讛专讗"砖

诪诇讛讜爪讬讗 讗转 讛讚砖谉. 讞讜抓 诇诪讞谞讛 讻砖讛讬讛 专讘讛 注诇 讛诪讝讘讞:



讙讝讬专讬谉. 讛诐 讘拽讬注讜转 讙讚讜诇讜转 诪砖讜驻讜转 讚讻转讬讘 讜注专讱 注诇讬讛 注爪讬诐 诪诇诪讚 砖讟注讜谉 砖谞讬 讙讝讬专讬谉:



住讬讚专讗转 诪注专讻讛 讙讚讜诇讛. 诪拽专讘讛 诇诪讝专讞讜 砖诇 诪讝讘讞:



讜讞讝讬转讛. 注讜砖讛 讘诪注专讻讛 讻诪讬谉 讞诇讜谉 诇爪讚 诪讝专讞 讻转专讙讜诐 讜讬专讗 讜讞讝讛 诇讻讱 拽讜专讗讬谉 讛讞诇讜谉 讞讝讜转. 讜讬"诪 讙讘讜诇讛 讻诪讜 [诪"讗 讝' 讚] 诪讞讝讛 讗诇 诪讞讝讛:



砖讛讬讜 诪爪讬转讬谉 讗转 讛讗诇讬转讗. 讛诐 讞专讬讜转 讜拽讬住诪讬谉 诇讛讘注讬专 讗转 讛诪注专讻讛:



注爪讬 转讗谞讛. 诇驻讬 砖谞转拽谉 讘讛 讗讚诐 讛专讗砖讜谉:



诇拽讟讜专转. 诇讬拽讞 诪诪谞讜 讙讞诇讬诐 诇讛讻谞讬住诐 诇驻谞讬诐 注诇 讛诪讝讘讞 讛讝讛讘 诇讛拽讟讬专 注诇讬讜 讜诇诪讛 爪专讬讱 诪注专讻讛 讗讞专转 诇讙讞诇讬诐 讛诇诇讜 讜诇讗 讛讬讜 诇讜拽讞讬诐 诪诪注专讻讛 讙讚讜诇讛 [讬诇驻讬谞谉] 讘驻专拽 讟专祝 讘拽诇驻讬 [讚祝 诪讛.] 诪拽专讗 讛讬讗 讛注讜诇讛 注诇 诪讜拽讚讛 注诇 讛诪讝讘讞 讻诇 讛诇讬诇讛 讝讜 诪注专讻讛 讙讚讜诇讛. 讜讗砖 讛诪讝讘讞 转讜拽讚 讘讜 讝讜 诪注专讻讛 砖谞讬讛 砖诇 拽讟讜专转:



讻谞讙讚 拽专谉 诪注专讘讬转 讚专讜诪讬转. 砖讛讬讗 住诪讜讱 诇讻讘砖 讚讻转讬讘 讘拽讟讜专转 讬讜讛"讻 讜诇拽讞 诪诇讗 讛诪讞转讛 讙讞诇讬 讗砖 诪注诇 讛诪讝讘讞 诪诇驻谞讬 讛' 讻诇讜诪专 诪拽讜诐 砖讛讜讗 住诪讜讱 诇驻谞讬 讛' 讜诪讬谞讬讛 讬诇驻讬谞谉 拽讟讜专转 讚注讜诇转 转诪讬讚:



诪砖讜讱 诪谉 讛拽专谉 讻诇驻讬 爪驻讜谉. 讚' 讗诪讜转 诪驻专砖 讘驻专拽 拽讚砖讬 拽讚砖讬诐 [讚祝 谞讞.] 讚住讘专 讛讗讬 转谞讗 讚讻讜诇讜 讛诪讝讘讞 讘爪驻讜谉 注讝专讛 拽讗讬 讜讛讬讛 住讜祝 讛诪讝讘讞 讻谞讙讚 讞爪讬讜 砖诇 驻转讞 讛讛讬讻诇 讜驻转讞 讛讬讛 讛' 讗诪讜转 讘爪驻讜谉 讜讛' 讗诪讜转 讘讚专讜诐. 讜讚' 讗诪讜转 砖诪专讞讬拽 诪谉 讛拽专谉 讛诐 讗诪讛 讬住讜讚 讜讗诪讛 专讜讞讘 讜讗诪讛 拽专谉 讜讗诪讛 诪拽讜诐 讛讬诇讜讱 专讙诇讬 讛讻讛谞讬诐 谞砖讗专 注讚讬讬谉 讗诪讛 讻谞讙讚 讛驻转讞 讜讗诐 讛讬讛 诪专讞讬拽 讬讜转专 诇讗 讛讜讛 诇驻谞讬 讛':



讜讘讗讜诪讚 讛' 住讗讬谉. 讛讬讛 谞讜转谉 砖诐 注爪讬诐 砖讛讬讛 讗讜诪讚 讘讚注转讜 讻砖讬砖专驻讜 砖讬砖讗专讜 砖诐 讛' 住讗讬谉 讙讞诇讬诐 讻讚讬 砖讬讜讻诇 诇讞转讜转 诪讛谉 讘专讬讜讞 住讗讬 讙讞诇讬诐:



讜讘砖讘转 诪专讘讛 注爪讬诐 砖讬砖讗专 讘讗讜诪讚 砖诪讜谞讛 住讗讬谉. 讻讚讬 砖讬砖讗专讜 讙讞诇讬诐 诇讛拽讟讬专 注诇讬讜 砖谞讬 讘讝讬讻讬 诇讘讜谞讛:



诪讞讝讬专讬谉 讗讜转谉. 诪爪讚 讛诪讝讘讞 讜诪谉 讛讻讘砖 讜诪谉 讛住讜讘讘 注诇 讛诪注专讻讛 讜讗讬谉 讘讝讛 诪砖讜诐 砖诇讗 讬讛讬讛 讚讘专 拽讜讚诐 诇转诪讬讚 砖诇 砖讞专 讚讛讬讬谞讜 讚讜拽讗 讘拽专讘谉 砖讬拽专讘 讛讬讜诐:



讙诪' 讗诪专 专讘讗 讙讜讝诪讗. 讛讗 讚拽转谞讬 驻注诪讬诐 讬砖 注诇讬讜 讻砖诇砖 诪讗讜转 讻讜专 讚讘专 讙讜讝诪讗 讛讬讗 讻讗讚诐 讛专讜讗讛 讚讘专 讙讚讜诇 诪讙讝诐 讘砖驻转讬讜 讬转专 诇讜诪专 讬讜转专 诪讛 砖讛讜讗:



讛砖拽讜 讗转 讛转诪讬讚. 拽讜讚诐 讛砖讞讬讟讛 讻讚讬 砖讬讛讗 谞讜讞 诇讛驻砖讬讟讜:



诇砖讜谉 讛讘讗讬. 讻讛讚讬讜讟 砖讗讬谞讜 诪讚拽讚拽 讘讚讘专讬讜 诇讻讜讬谉 讛讗诪转:



讜专' 讬爪讞拽 讘专 谞讞诪谞讬 诇讗 讞砖讬讘 讛砖拽讜 讗诐 讛转诪讬讚 讘讻讜住 砖诇 讝讛讘 讚讗讬谉 注谞讬讜转 讘诪拽讜诐 注砖讬专讜转:



讙驻谉 砖诇 讝讛讘. 注砖讜讬讬讛 讻诪讬谉 讚诇讬转 砖诇 讙驻谉. 讜讘讬专讜砖诇诪讬 诪驻专砖 砖砖诇诪讛 讘讞讻诪转讜 谞讟注 讙驻谉 砖诇 讝讛讘 讜讛讬讗 诪讜爪讬讗讛 驻讬专讜转 砖诇 讝讛讘 讘讻诇 砖谞讛 讜讛讜讗 讝讛讘 驻专讜讜讬诐. 讜讘讘讬转 砖谞讬 注砖讜讬 讻诪讬谉 讚诇讬转 砖诇 讙驻谉:





讛诪讗讬专讬

讛诪砖谞讛 讛砖谞讬讛 讛讞诇讜 诪注诇讬谉 讗转 讛讙讝讬专讬谉 驻讬' 讻讘专 讘讗专谞讜 讘诪住讻转 讬讜诪讗 砖讛讝讜讻讛 诇转专讜诐 讛讜讗 诪住讚专 讗转 讛诪注专讻讛 讜讛讜讗 砖讘讻诇 讘拽专 注讜专讻讬诐 注爪讬诐 讜注讜砖讬谉 讘专讗砖 讛诪讝讘讞 诪注专讻讛 讙讚讜诇讛 讜讛讜讗 讙诐 讻谉 诪注诇讛 砖谞讬 讙讝讬专讬 注爪讬诐 讬转专 注诇 注爪讬 讛诪注专讻讛 讜讗诪专 注讻砖讜 砖讗讞专 讚砖讜谉 讛诪讝讘讞 讘讬讜诐 砖爪专讬讱 诇讻讱 讛讞诇讜 诪注诇讬谉 讗转 讛讙讝讬专讬诐 诇住讚专 讗转 讛诪注专讻讛 讜诇驻讬 讚专讻讜 讘讬讗专 注谞讬谉 注爪讬 讛诪注专讻讛 讜讛讜讗 砖砖讗诇 讜讻讬 讻诇 讛注爪讬诐 讻砖专讬诐 诇诪注专讻讛 讜讛讜讗 诪砖讬讘 诇注爪诪讜 讛谉 讞讜抓 诪砖诇 讝讬转 讜砖诇 讙驻谉 讜驻专砖讜 讘讙诪' 诪砖讜诐 讬讬砖讜讘 讗专抓 讬砖专讗诇 讜讗祝 讘讙驻谉 讬砖 讘讜 讟注诐 讗讞专 诪驻谞讬 砖诪诪讛专 诇注砖讜转 讗驻专 讜讗注"驻 砖讻诇诐 讻砖专讬诐 谞讜讛讙讬诐 讛讬讜 讘诪讜专讘讬讜转 砖诇 转讗谞讛 讜砖诇 讗讙讜讝 讜砖诇 注抓 砖诪谉 讜驻专砖讜讛 讘讙诪' 讘转讗谞讛 诪讚讘专讬转 砖讗讬谉 驻讬专讜转讬讛 专讗讜讬讬谉 诇讗讻讬诇讛:



住讬讚专 讗转 讛诪注专讻讛 讙讚讜诇讛 驻讬' 讻讘专 讘讗专谞讜 砖砖诇砖 诪注专讻讜转 讛讬讜 注讜砖讬谉 讘讻诇 讬讜诐 讗讞转 诪注专讻讛 讙讚讜诇讛 砖注诇讬讛 诪拽专讬讘讬谉 讛转诪讬讚 注诐 砖讗专 讛拽专讘谞讜转 讜诪注专讻讛 拽讟谞讛 讘爪讚讛 砖诪诪谞讛 诇讜拽讞讬诐 讗砖 讘诪讞转讛 诇讛拽讟讬专 拽讟讜专转 讜诪注专讻讛 砖诇讬砖讬转 砖诇讗 讛讬转讛 诪砖诪砖转 讻诇讜诐 讗诇讗 诇拽讬讜诐 诪爪讜转 讛讗砖 诇讘讚 砖谞讗诪专 讗砖 转诪讬讚 转讜拽讚 注诇 讛诪讝讘讞 讜讗诪专 注讻砖讜 住讬讚专 诪注专讻讛 讙讚讜诇讛 诪讝专讞讛 讻诇讜诪专 砖讻砖讛讜讗 讘讗 诇住讚专 诪注专讻讛 讙讚讜诇讛 诪住讚专讛 讘诪讝专讞 讛诪讝讘讞 讜讞讝讬转讛 诪讝专讞讛 讜驻讬' 讞讝讬转 讛讜讗 注谞讬谉 住讬诪谉 注诇 讚专讱 诪讛 砖讗诪专讜 讘专讗砖 讘讘讗 讘转专讗 讜注讜砖讛 讞讝讬转 诪讻讗谉 讻诇讜诪专 砖讬讛讗 诇讜 住讬诪谉 砖讛讻讜转诇 砖诇讜 讻讱 讛讜讗 讗讜诪专 讻讗谉 砖讬注砖讛 讗讬 讝讛 住讬诪谉 讘诪讝专讞 讛诪讝讘讞 砖讬讛讗 讗讜转 诇讻诇 讛专讜讗讛 砖诪砖诐 讛讜转讞诇讛 讛诪注专讻讛 讜专讗砖讬 讛讙讝讬专讬诐 讛驻谞讬诪讬讬诐 专"诇 专讗砖讬诐 讛驻谞讬诪讬讬诐 砖诇 讙讝讬专讬诐 讛讬讜 谞讜讙注讬谉 讘转驻讜讞 讜讛讜讗 讛讚砖谉 砖讘讗诪爪注 讛诪讝讘讞 讜专讬讜讞 讛讬讛 讘讬谉 砖谞讬 讛讙讝讬专讬诐 砖讛讬讜 诪爪讬转讬诐 讘讜 讗转 讛讗诇讬转讗 讜讛讬讗 讞转讬讻转 注抓 讙讚讜诇讛 砖转注砖讛 诪诪谞讛 讙讞诇转 讙讚讜诇讛 砖诪诪谞讛 诪讚诇讬拽讬谉 诪注专讻讛 拽讟谞讛 诇拽讟专转 讜讗讞专 讻讱 讻讜专讻讬谉 注爪讬 转讗谞讛 讬驻讬诐 诇住讚专 诪注专讻讛 砖谞讬讛 诇拽讟专转 讜注讜砖讛 讗讜转讛 讻谞讙讚 拽专谉 诪注专讘讬转 讚专讜诪讬转 诪砖讜讻讛 诪谉 讛拽专谉 讻诇驻讬 爪驻讜谉 讗专讘注 讗诪讜转 讜诪讛 砖讗诪专 讘注讜诪讚 讞诪砖 住讗讬谉 讙讚讜诇讬诐 讻诇讜诪专 砖砖讬注讜专讛 讛讬讛 讘讗讜诪讚 讻讱 讻诇讜诪专 讘拽专讜讘 诇讝讛 讛砖讬注讜专 专"诇 讘讗讜诪讚 讬转专 诪注讟 讗讜 驻讞讜转 诪注讟 讻诇讜诪专 砖讛讬讜 诪砖讬诪讬谉 讻诇 讻讱 注爪讬诐 砖砖讬注讜专 讛讗驻专 讛讬讜爪讗 诪讛谉 讛讬讛 讘砖讬注讜专 讝讛 讜讘砖讘转 讘讗讜诪讚 砖诪谞讛 住讗讬谉 讙讚讜诇讬诐 讜讝讛 砖讛讬讜 诪讜住讬驻讬诐 讘讛 诪驻谞讬 砖砖诐 讛讬讜 谞讜转谞讬诐 砖谞讬 讘讝讬讻讬 诇讘讜谞讛 砖诇 诇讞诐 讛驻谞讬诐 讜讗讬讘专讬诐 讜驻讚专讬诐 砖诇讗 谞转讗讻诇讜 诪讘注专讘 砖讻讘专 讘讬讗专谞讜 砖讛讬讜 住讜谞拽讬诐 讗讜转诐 诇爪讚讬 讛诪讝讘讞 讗讜 注诇 讛讻讘砖 讻谞讙讚 讛住讜讘讘 注讻砖讜 诪讞讝讬专讬谉 讗讜转诐 诇诪注专讻讛 讜谞讜转谞讬谉 讗讜转诐 讘爪讚讬 诪注专讻讛 讙讚讜诇讛 讜讗讬谉 注讜砖讬诐 诇讛诐 诪注专讻讛 砖诇讬砖讬转 讜诪"诪 讘讬讜诪讗 讛转讘讗专 砖注讜砖讬谉 诪注专讻讛 砖诇讗 讛讬转讛 诪砖诪砖转 讻诇讜诐 讻诪讜 砖讘讬讗专谞讜 讜讝讛 砖讗诪专 讗讞专 讻谉 讛爪讬转讜 砖转讬 诪注专讻讜转 讘讗砖 讜讬专讚讜 诇讗 讞砖 诇讛讝讻讬专 讗转 讛砖诇讬砖讬转 讜诪"诪 讗讞专 讛讚诇拽转 讻诇诐 讛讬讜 讬讜专讚讬诐 讜讘讗讬诐 诇诇砖讻转 讛讙讝讬转:



讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讘讙诪' 讚讘专:



讜谞砖诇诐 讛驻专拽 转讛诇讛 诇讗诇:





诪讛专砖"讗 - 讞讬讚讜砖讬 讗讙讚讜转

讚讘专讛 转讜专讛 诇砖讜谉 讛讘讗讬 讚讻转讬讘 注专讬诐 讙讜壮 诪驻讜专砖 驻专拽 讙讬讚 讛谞砖讛 注状砖:





讛讙讛讜转 讬注讘"抓

讙诪' 讛讬讜 专讙讬诇讬谉 讘诪讜专讘讬讜转 讻爪"诇:


讘诪驻专砖 讚"讛 诇讗 谞转注爪诇 讜讻讜' 讚谞讜讬 讛讜讗 讻爪"诇:


讚"讛 诪讝专讞讛 讜讻讜' 讘爪讚 诪讝讘讞 讛驻谞讬诪讬 诪注专讘讬转. 谞"讘 专"诇 诇爪讚 驻谞讬诪讬 砖诇 诪讝讘讞 讛讞讬爪讜谉 诪注专讘讬 拽专讬 驻谞讬诪讬:


讚"讛 讜讞讝讬转讬' 诇诪讝专讞讛 讻爪"诇:


讚"讛 讘专专讜 讜讻讜' 砖讬注砖讜 讙讞诇讬诐 讻爪"诇:


讚"讛 讘注讜诪讚 讛' 住讗讬谉 讜讻讜' 讻砖讛讜讗 讞讜转讛 讘诪讞转讛 砖诇 讗专讘注讛 拽讘讬谉 讻爪"诇:


讚"讛 讜讘砖讘转 讜讻讜' 讻诇 讚讘专 讛谞讬讟诇 讘驻谞讬诐 讻讙讜谉 讜讻讜' 注诇 讬住讜讚 诪注专讘讬 讻讚讻转讬讘 讗诇 讬住讜讚 诪讝讘讞 讛注讜诇讛 讻爪"诇 讜转讬' 讛讞讬爪讜谉 诪讜拽祝:


讚"讛 讛讗讘专讬诐 讜讛驻讚专讬诐 讜讻讜' 诇讗讞专 砖讛拽讟讬专讜 讗讬讘专讬 转诪讬讚. 谞"讘 诇讬砖谞讗 讚诪转谞讬转讬谉 诇讗 诪砖诪注 讛讻讬 讗诇讗 诪讬讚 讗讞专讬 住讬讚讜专 讛诪注专讻讛 诪讞讝讬专讬谉 讗讜转谉 诇诪注专讻讛 讜讗讞"讻 讛爪讬转讜 讛讗砖 讘诪注专讻讜转. 讛讗 讜讚讗讬 讗讬谞讛讜 拽讚诪讬. 讜讛讻讬 诪砖诪注 谞诪讬 砖诇讛讬 驻专拽 讟专祝 讘拽诇驻讬 (诪讛 讘) 讗讬讘专讬诐 砖谞转讜转专讜 讻讜' 注讚 砖讬注砖讛 诪注专讻讛 讙讚讜诇讛 讜住讜讚专谉 诪砖诪注 讘讛讚讬讗 砖讗讬谉 诪砖讛讬谉 讗讜转讜 专拽 注讚 讻讚讬 砖讬注砖讛 诪注专讻讛 讜讗讬谉 讘讝讜 诪砖讜诐 砖诇讗 讬讜拽讚诐 讚讘专 诇转诪讬讚 砖诇 砖讞专 讻讬 讗诇讜 讛讗讬讘专讬诐 讜讛驻讚专讬诐 讻讘专 谞注砖讜 诇讞诪讜 砖诇 诪讝讘讞 诪讘注专讘. 讜讗住讜专 诇注讘讜专 注诇讬讛诐 讜诇讗讞专诐. 注讚 砖讬拽讟讬专讜 讗讬讘专讬诐 讚讛讗讬讚谞讗. 讜讻讘专 讝讻讜 讛诇诇讜 讘拽讚讬诪讛. 讜讙诐 诪讬拽专讜 注讻讜诇讬 注讜诇讛. 讜诇讗 注讜诇讛. 讜诇讗 诪讘讟讬诇 讘讛讻讬 讛注讜诇讛 注讜诇讛 专讗砖讜谞讛. 诪"诪 谞专讗讛 驻砖专 讚讘专 砖谞砖专驻讬谉 讘爪讚讬 诪注专讻讛 讙讚讜诇讛 讻诪"砖 讘住"注 砖诇谞讜 讘住"讚:


讘讗"讚 注诇 讛诪讝讘讞 讘诪注专讘 砖诇讜 讜讻讜' 讬讝讻讛 讘住讬讚讜专讜 砖诪注专讻讛 讻爪"诇:





讘讗专 砖讘注

讜诪讬诪讬讜 诇讗 谞转注爪诇 讛讻讛谉 诪诇讛讜爪讬讗 讗转 讛讚砖谉. 驻讬专砖 讛诪驻专砖 讗注"讙 讚谞讜讬 讛讜讗 诇诪讝讘讞 讻砖讬砖 注诇讬讜 讚砖谉 讛专讘讛 讗驻讬诇讜 讛讻讬 讻砖讛讙讬注 讛注转 诇驻谞讜转 讗转 讛讚砖谉 诇讗 谞转注爪诇 讛讻讛谉 诇讛讜爪讬讗 讗转 讛讚砖谉. 讜讗讬谉 驻讬专讜砖讜 诪讜讻专讞 讚讗驻砖专 谞诪讬 诇驻专砖 讚讛"拽 诪讛 砖讛讬讛 讚砖谉 讻诇 讻讱 讛专讘讛 诇讗 诪讞诪转 注爪诇讜转 讛讻讛谞讬诐 讗诇讗 诇谞讜讬 诇讛专讗讜转 砖拽专讘谞讜转 讛专讘讛 拽专讘讜 注"讙 讛诪讝讘讞. 讜诪讛 砖驻讬专砖 讛诪驻专砖 诇讗 谞转注爪诇 讻讛谉 诇讛讜爪讬讗 讗转 讛讚砖谉 诪讬 砖诪讜讟诇 注诇讬讜 诇注砖讜转 诇讗 讚拽 砖讛专讬 讗讬谉 诇讛讜爪讗转 讛讚砖谉 诇讞讜抓 驻讬讬住 讜诇讗 住讚专 注诇 驻讬 诪砖诪专讜转 讛讻讛讜谞讛 讻砖讗专 注讘讜讚讜转 讗诇讗 讻诇 讻讛谉 讛专讜爪讛 专拽 砖诇讗 讬讛讬讛 讘注诇 诪讜诐 讻讚讗讬转讗 讘驻"讘 讚讬讜诪讗 讜讻诪讜 砖讻转讘 讛专诪讘"诐 讘住讜祝 驻"讘 诪讛诇讻讜转 转诪讬讚讬谉 讜诪讜住驻讬谉 讗"讻 诇讗 讬爪讚拽 诇讜诪专 诪讬 砖诪讜讟诇 注诇讬讜 诇注砖讜转 砖讛专讬 诇讗 诪讜讟诇 注诇 砖讜诐 讻讛谉 专拽 诪讬 砖讬专爪讛 讻讚讗诪专谉. 讜砖诪讗 讬砖 诇讬讬砖讘 讘讚讜讞拽 砖专"诇 诪讬 砖诪讜讟诇 注诇讬讜 诇注砖讜转 讛讬讬谞讜 诪讬 砖拽讬讘诇 注诇讬讜 诪谞讚讘转 诇讘讜 诇注砖讜转:



讛讞诇讜 诪注诇讬谉 讘讙讝专讬谉 讻讜' 讜讗"转 讚讛讗 讘驻"讘 讚讬讜诪讗 讗诪专讬谞谉 讚讚讜拽讗 砖谞讬 讙讝专讬诐 砖诇 讘讬谉 讛注专讘讬诐 诪注诇讬谉 讗讜转讜 砖谞讬 讻讛谞讬诐 讻诇 讗讞讚 讜讗讞讚 讘注抓 讬讞讬讚讬 讘讬讚讜 砖谞讗诪专 讜注专讻讜 讛专讬 讻讗谉 砖谞讬诐 讗讘诇 砖诇 砖讞专 讘讻讛谉 讗讞讚 诪讚讻转讬讘 讜注专讱 讗"讻 诇诪讛 谞拽讟 讛讞诇讜 诇砖讜谉 专讘讬诐 讜注讜讚 讚讛讗 转谞讬讗 讘驻"拽 讚讬讜诪讗 诪讬 砖讝讻讛 讘转专讜诪转 讛讚砖谉 讬讝讻讛 讘住讚讜专 诪注专讻讛 讜讘砖谞讬 讙讝专讬诐 讗"讻 诇诪讛 谞拽讟 讛讞诇讜 诇砖讜谉 专讘讬诐. 讜注讜讚 讚讛讗 住讬讚讜专 讛砖转讬 诪注专讻讜转 讛讬讛 拽讜讚诐 住讬讚讜专 砖谞讬 讙讝专讬诐 讜诇诪讛 拽转谞讬 讛讞诇讜 诪注诇讬谉 讻讜' 拽讜讚诐 住讚讜专 讗转 讛诪注专讻讛 讻讜'. 讜讬"诇 讚讚讜拽讗 诇住讚专 讛砖谞讬 讙讝专讬诐 注"讙 注爪讬 讛诪注专讻讛 讛讬讛 讘讻讛谉 讗讞讚 讘诇讘讚 讗讘诇 诇讛注诇讜转谉 诪讚讬专 讛注爪讬诐 注诇 讛诪讝讘讞 讛讬讜 诪住讬讬注讬谉 诇讜 诪驻谞讬 砖讛讜讗 讘诇讘讚 诇讗 讛讬讛 讬讻讜诇 诇讛注诇讜转谉 讜转讚注 讚讛讗 拽转谞讬 讘住讬驻讗 住讬讚专 讗转 讛诪注专讻讛 讻讜' 讜诇讗 拽转谞讬 住讚专讜 讜诇注讜诇诐 住讬讚讜专 讛砖转讬 诪注专讻讜转 讛讬讛 拽讜讚诐 住讬讚讜专 砖谞讬 讙讝专讬诐 注"讙 注爪讬 讛诪注专讻讛:



讻诇 讛注爪讬诐 讻砖专讬谉 诇诪注专讻讛. 讗注"讙 讚转谞谉 讘驻"讘 讚诪讚讜转 讜诪讬讬转讬 诇讛 讘驻"拽 讚讬讜诪讗 讻诇 注抓 砖谞诪爪讗 讘讜 转讜诇注转 驻住讜诇 诇讙讘讬 讛诪讝讘讞 讜讗驻讬诇讜 讛住讬专 讛转讜诇注转 谞拽讟 讻诇 讛注爪讬诐 讻砖专讬谉 诇诪注专讻讛 诇驻讬 讚讻讗谉 讗讬讬专讬 讚讜拽讗 讘诪讛讜转 讛注爪讬诐 讜诇讗 讘讗讬讻讜转 讛注爪讬诐:



讗讘诇 讘讗诇讜 讛讬讜 专讙讬诇讬谉 讘诪讜专讘讬讜转 砖诇 转讗谞讛 讻讜'. 转讬诪讛 诇诪讛 诇讗 讛讬讜 谞诪讬 专讙讬诇讬谉 讘注爪讬 讗专讝讬诐 讜讗专谞讬诐 讜讘专讜砖讬诐 砖讛讬讜 诪住讚专讬诐 讘诪注专讻讛 砖诇 砖专驻转 驻专讛 讗讚讜诪讛 讻讚转谞谉 讘驻"讙 讚诪住讻转 驻专讛 讛诇讗 讙诐 讛谞讱 注爪讬诐 讘专专讜 讘讜讚讗讬 诪砖讜诐 讚砖讜专驻讬谉 讗讜转谉 讬讜转专 诪砖讗专 注爪讬诐 讜砖诪讗 讬"诇 诪驻谞讬 砖讛谉 诪注诇讬谉 注砖谉 讛专讘讛 讜讙讘讬 砖专讬驻转 讛驻专讛 诇讗 讛讬讜 诪拽驻讬讚讬谉 注诇 讛注砖谉. 讜诪讬讛讜 拽砖讛 诇诪讛 诇讗 诇拽讞讜 诇砖专驻转 讛驻专讛 讛谞讱 注爪讬诐 讚拽讞砖讬讘 讛讻讗 砖诇 讗讙讜讝 讜砖诇 注抓 砖诪谉 讜爪专讬讱 诇讬 注讬讜谉:



住讬讚专 讗转 讛诪注专讻讛 讙讚讜诇讛 讻讜'. 诇驻讬 砖讬砖 注讜讚 诪注专讻讛 讗讞专转 拽讟谞讛 诪诪谞讛 讻讚转谞讗 讘住诪讜讱 拽专讬 诇讛讱 诪注专讻讛 讙讚讜诇讛 讗注"讙 讚驻诇讜讙转讗 讚转谞讗讬 讛讬讗 讘驻专拽 讟专祝 讘拽诇驻讬 讻诪讛 诪注专讻讜转 讛讜讜 诪"诪 讛讻诇 诪讜讚讬诐 砖讗讬 讗驻砖专 诇诪讝讘讞 讘讻诇 讬讜诐 驻讞讜转 诪砖转讬 诪注专讻讜转 砖诇 讗砖 讗讞转 讛讬转讛 诪注专讻讛 讙讚讜诇讛 砖砖讜专驻讬谉 注诇讬讛 讛转诪讬讚 讜讛砖谞讬转 诪注专讻讛 拽讟谞讛 诪诪谞讛 讜讛讬讗 讛谞拽专讗转 诪注专讻讛 砖诇 拽讟讜专转 诇驻讬 砖诪诪谞讛 谞讜讟诇讬诐 讗砖 讘诪讞转讛 诇拽讟讜专转 砖诪拽讟讬专讬谉 讘讻诇 讘拽专 讜讘讬谉 讛注专讘讬诐:



讞讝讬转讬讛 诪讝专讞讛 讻讜'. 讻诪讜 注讜砖讛 诇讜 讞讝讬转 讘专讬砖 讘"讘 砖注谞讬谞讜 砖讬注砖讛 讘专讗砖 讛讻讜转诇 讗讜转 砖讬讜专讛 注诇 讛讻讜转诇 讘砖注讛 砖诪讘讬讟讬谉 讗诇 讛讗讜转 讛讛讜讗 讜讙"讻 讘讻讗谉 谞讜转谞讬谉 注诇 诪注专讻转 讛注爪讬诐 讗讜转 诇爪讚 诪讝专讞 砖讬讜专讛 砖诪爪讚 讛诪讝专讞 诪转讞讬诇讬谉 诇住讚专 讗转 讛诪注专讻讛. 讻讱 驻讬专砖 讛专诪讘"诐 讝"诇:



讘专专讜 诪砖诐 注诇讬 转讗谞讛 讬驻讬诐 讻讜'. 讘专"驻 拽讚砖讬 讛拽讚砖讬诐 诪讬讬转讬 讛讱 诪砖谞讛 讜驻专砖"讬 注爪讬 转讗谞讛 讘砖诇 转讗谞讛 讛讬讜 专讙讬诇讬诐 讜讟注诐 讗讙讚讛 讛讜讗 砖讘讜 讛讬转讛 转拽谞讛 诇讗讚诐 讛专讗砖讜谉 讜讬注砖讜 诇讛诐 讞讙讜专讜转 诪注专讻讛 砖谞讬讛 砖诇 拽讟讜专转 讗爪诇 诪注专讻讛 讙讚讜诇讛 讛讬讜 诪住讚专讬诐 诪注专讻讛 拽讟谞讛 诇讬讟讜诇 诪诪谞讛 讙讞诇讬诐 诇讛讻谞讬住 注诇 诪讝讘讞 讛驻谞讬诪讬 讙' 拽讘讬谉 诇讻诇 讘拽专 讜注专讘 诇讛拽讟讬专 注诇讬讛诐 拽讟专转 讜讘住"驻 讟专祝 讘拽诇驻讬 讬诇驻讬谞谉 讚注诇 诪讝讘讞 讛讞讬爪讜谉 爪专讬讱 诇讛讬讜转 诪注专讻讛 诇讻讱 讻谞讙讚 诪注专讘讬转 讚专讜诪讬转 砖诇 诪讝讘讞 讜诪砖讜讱 诇爪讚 爪驻讜谉 诇讛专讞讬拽讜 诪谉 讛拽专谉 讚' 讗诪讜转 讜讟注诪讗 诪驻专砖 诇拽诪讬讛 讘讗讜诪讚 讞诪砖 住讗讬谉 讙讞诇讬诐 诇驻讬 讗讜诪讚 讛讙讞诇讬诐 讛讬讜 谞讜转谞讬诐 砖诐 注爪讬诐 讜讘驻专拽 拽讚砖讬 讛拽讚砖讬诐 诪驻专砖 讟注诪讗 诇诪讛 讛讬转讛 讻谞讙讚 拽专谉 诪注专讘讬转 讚专讜诪讬转 诪砖讜讱 诪谉 讛拽专谉 诇爪讚 爪驻讜谉 讚' 讗诪讜转 讙诐 谞转讘讗专 砖诐 诇诪讛 谞讜转谞讬诐 砖谞讬 讛讘讝讬讻讬谉 讘诪注专讻讛 砖诇 拽讟讜专转 讜讛专讜爪讛 诇注诪讜讚 注诇 注讬拽专谉 砖诇 讚讘专讬诐 讬注讬讬谉 砖诐:



讘专专讜 诪砖诐 注爪讬 转讗谞讛 讻讜'. 讜讗"转 讚讘诪住讻转 讝讘讞讬诐 驻专拽 拽讚砖讬 拽讚砖讬诐 诪讜拽讬 讛讱 诪砖谞讛 讻专讘讬 讬讜住讬 讜讛讬讻讬 诪转讜拽诪讛 讻专讘讬 讬讜住讬 讜讛讗 拽转谞讬 住讬驻讗 讜讛爪讬转讜 讘' 诪注专讻讜转 讜诇专讘讬 讬讜住讬 讜讛爪讬转讜 讙' 诪注专讻讜转 讻讚讗讬转讗 讘驻专拽 讟专祝 讘拽诇驻讬 讚拽讗诪专 讘讻诇 讬讜诐 讛讬讜 砖诇砖 诪注专讻讜转. 讜讚讜讞拽 讛讜讗 诇讜诪专 住讘专 诇讬讛 讻讜讜转讬讛 讘讞讚讗 讜驻诇讬讙 注诇讬讛 讘讞讚讗 讻讘专 转讬专爪讜 讛转讜住驻讜转 讛转诐 讚讗讻转讬 讛讜讛 讞讚讗 诪注专讻讛 诇拽讬讜诐 讛讗砖 讻专讘讬 讬讜住讬 讜诇讗 拽讞砖讬讘 讛讻讗 讘诪砖谞讛 讗诇讗 讛谞讱 转专转讬 讚讚诪讬讬谉 诇讛讚讚讬 讜诪爪讬转讬谉 讗讜转讜 讘讬讞讚 讜诪讞讚 拽专讗 诪驻讬拽 诇讛讜. 讜诪讬讛讜 讗讻转讬 拽砖讛 讛讬讻讬 诪爪讬 诇讗讜拽诪讗 诇住讚专 转诪讬讚 讻专讘讬 讬讜住讬 讛讗 转谞谉 诇拽诪谉 讘驻专拽 讗诪专 诇讛诐 讛诪诪讜谞讛 讘专讻讜 讻讜' 谞转驻讝专 诪诪谞讜 讻拽讘 讙讞诇讬诐 讜诇专讘讬 讬讜住讬 讛讬讛 诪转驻讝专 讬讜转专 讻讚转谞讬讗 讘驻专拽 讟专祝 讘拽诇驻讬 专"讬 讗讜诪专 讘讻诇 讬讜诐 讛讬讛 讞讜转讛 讘砖诇 住讗讛 讜诪注专讛 诇砖诇 砖诇砖转 拽讘讬谉 讜讻讛"讙 诪诪砖 讚讬讬拽讬谞谉 讘驻"拽 讚讬讜诪讗 讜讗讬 住"讚 诪讚讜转 专"讬 讛讬讗 讻讜' 讜讬"诇 讻讜讜谉 讚砖谞讬 注谞讬谞讬诐 讛诐 讬"诇 谞讛讬 讚讛诪砖谞讛 讚诇拽诪谉 讚诇讗 讻专讘讬 讬讜住讬 讛讱 诪转谞讬转讬谉 讗转讬 砖驻讬专 讻专讘讬 讬讜住讬:



诪讞讝讬专讬谉 讗讜转谉 诇诪注专讻讛 讻讜'. 驻讬专砖 讛诪驻专砖 谞"诇 诇讗讞专 砖讛拽讟讬专讜 讗讘专讬 转诪讬讚 讚讗讬谉 砖讜诐 讚讘专 讬讻讜诇讬谉 诇讛拽讟讬专 讘诪注专讻讛 讝讜 拽讜讚诐 讗讘专讬 讛转诪讬讚 讚讻转讬讘 讜注专讱 注诇讬讛 讛注讜诇讛 注讜诇讛 专讗砖讜谞讛 讻讜' 讜讗讬谉 讚讘专讬讜 谞讻讜谞讬诐 讘注讬谞讬 砖讛专讬 讘专讬砖 驻专拽 讚' 诪讬转讜转 讗诪专 专讘 讛讜谞讗 讘专讬讛 讚专讘 讬讛讜砖注 讗祝 住讚专 转诪讬讚 讚讜拽讗 拽转谞讬 讗诐 讛拽讚讬诐 诪注砖讛 诇讞讘讬专讜 诇讗 注砖讛 讜诇讗 讻诇讜诐 讚拽转谞讬 注诇讛 讝讛讜 住讚专 讛转诪讬讚 讜讻讜' 讗"讻 诪砖诪注 讻讚专讱 砖讛诐 住讚讜专讬诐 讻讗谉 讘诪砖谞转谞讜 讛诐 谞注砖讬诐 讘诇讗 拽讚讬诪讛 讜讗讬讞讜专 诪注砖讛 诇讞讘讬专讜. 讜诪讛 砖讛讘讬讗 专讗讬讛 诪讚讻转讬讘 讜注专讱 注诇讬讛 讛注讜诇讛 注讜诇讛 专讗砖讜谞讛 讻讜' 讗讬谉 讛谞讚讜谉 讚讜诪讛 诇专讗讬讛 讻诇诇 诪砖讜诐 讚诇讗 讗诪专讬谞谉 注讜诇讛 专讗砖讜谞讛 讗诇讗 讚讜拽讗 诇讻诇 注讘讜讚讜转 讛讬讜诐 讛谞诇讜讬诐 诇转诪讬讚 砖诇 砖讞专 讗讘诇 讞讝专转 讛讗讘专讬诐 讜讛驻讚专讬诐 诇诪注专讻讛 讛讬讗 讟驻诇讛 诇讙诪专 注讘讜讚转 讬讜诐 砖诇驻谞讬讛 砖讛专讬 讛诐 砖诇 转诪讬讚 讘讬谉 讛注专讘讬诐 讜讻讚讗讬转讗 讘讛讚讬讗 讘讬讜诪讗 住讜祝 驻专拽 讘专讗砖讜谞讛 讛诇讻讱 砖驻讬专 谞砖专驻讬谉 诪讬讚 讘诪注专讻讛 拽讜讚诐 砖讛转讞讬诇讜 诇讛驻讬住 诪讬 砖讜讞讟 讜诪讬 讝讜专拽 讻讜' 注诇 转诪讬讚 砖诇 砖讞专 讻讚专讱 砖讛诐 住讚讜专讬诐 讘诪砖谞转谞讜 讻谉 谞"诇:



讬专讚讜 讜讘讗讜 诇讛诐 诇诇砖讻转 讛讙讝讬转. 驻讬专讜砖 讻讚讬 诇注砖讜转 驻讬讬住讜转 讻讚讗讬转讗 讘驻"讘 讚讬讜诪讗 砖讛驻讬讬住讜转 讛讬讜 讘诇砖讻转 讛讙讝讬转 讜砖诐 谞驻拽讗 诇谉 诪拽专讗 讚讗讬谉 诪驻讬讬住讬谉 讗诇讗 讚讜拽讗 讘诪拽讜诐 拽讚砖 讚讻转讬讘 讘讘讬转 讗诇讛讬诐 谞讛诇讱 讘专讙砖 讜讻转讘讜 砖诐 讛转讜住驻讜转 转讬诪讗 讻讬讜谉 讚讘注讬谞谉 驻讬讬住 讘诪拽讜诐 拽讚砖 讗诪讗讬 诇讗 讛讬讜 诪驻讬讬住讬谉 讘注讝专讛 注爪诪讛 讚拽讚讬砖 讟驻讬 讜讗讜诪专 专"转 讻讬讜谉 讚讗诪专讬谞谉 讜讛诪诪讜谞讛 讘讗 讜谞讜讟诇 讛诪爪谞驻转 讘专讗砖讜 砖诇 讗讞讚 诪讛谉 讜讬讜讚注讬谉 砖诪诪谞讜 驻讬讬住 诪转讞讬诇 讗"讻 讙谞讗讬 讛讬讛 诇讜 诇注诪讜讚 讘诇讗 诪爪谞驻转 讘注讝专讛. 讜专"讬 讘专 讘专讜讱 驻讬专砖 诪砖讜诐 讚讛讜讜 拽讬讬诪讬谉 讘注讙讜诇 讜讗诐 讛讬讜 诪驻讬讬住讬谉 讘注讝专讛 讛讬讛 讗讞讜专讬讛诐 讗诇 讛讬讻诇 讛砖诐 注"讻. 讗讘诇 讗讻转讬 拽砖讛 诇讬 诇诪讛 诇讗 讛讝讻讬专 诇注讬诇 讘驻"拽 讙讘讬 驻讬讬住 专讗砖讜谉 诇转专讜诐 讗转 讛诪讝讘讞 砖讬专讚讜 讜讘讗讜 诇诇砖讻转 讛讙讝讬转 讻讚讬 诇注砖讜转 讗讜转讜 讛驻讬讬住 讻诪讜 砖讛讝讻讬专 讝讛 讙讘讬 砖讗专 驻讬讬住讜转. 讜砖诪讗 讬"诇 讚驻讬讬住 讛专讗砖讜谉 诇讗 讛讬讛 讘诇砖讻转 讛讙讝讬转 讗诇讗 讘讘讬转 讛诪讜拽讚 讘诪拽讜诐 讛拽讚砖 讻讬讜谉 砖注讚讬讬谉 诇讗 讬专讚讜 讗讝 诇注讝专讛 讻诇诇 讜讗讬讻讗 谞诪讬 讘讘讬转 讛诪讜拽讚 诪拽讜诐 诪拽讜讚砖 讚讛讬讬谞讜 讞爪讬 讘讬转 讛诪讜拽讚 讛讘谞讜讬 讘拽讚砖 讛讜讜 诪驻讬讬住讬 讛转诐 诇讗驻讜拽讬 讘砖讗专 驻讬讬住讜转 讻讘专 讛讬讜 讛讻讛谞讬诐 讘注讝专讛 讜讘注讝专讛 注爪诪讛 讗讬 讗驻砖专 讛讬讛 诇讛讜 诇驻讬讬住 诪讛讟注诪讬诐 砖讻转讘转讬 诇注讬诇 诇讻讱 讛讬讜 爪专讬讻讬诐 诇诇讻转 诇诇砖讻转 讛讙讝讬转 砖讛讬讗 拽专讜讘讛 诇注讝专讛 诇讛讟讬诇 驻讬讬住讜转 讘诪拽讜诐 拽讚砖 讜讻谉 驻讬专砖 讛诪驻专砖 讗讘诇 诪讚讘专讬 讛专诪讘"诐 讜住诪"讙 诪砖诪注 讚讙诐 讛驻讬讬住 专讗砖讜谉 讛讬讛 讘诇砖讻转 讛讙讝讬转 讜爪专讬讱 注讬讜谉:



讘砖诇砖讛 诪拽讜诪讜转 讚讘专讜 讞讻诪讬诐 诇砖讜谉 讛讘讗讬 讻讜'. 拽砖讛 诇讬 砖讛专讬 讗砖讻讞谉 谞诪讬 讘砖讗专 讛专讘讛 诪拽讜诪讜转 砖讚讘专讜 讞讻诪讬诐 讘诇砖讜谉 讛讘讗讬 讻注谞讬谉 诪讙专讬驻讛 讛讬转讛 讘诪拽讚砖 讜注砖专讛 谞拽讘讬诐 讛讬讜 讘讛 讻诇 讗讞讚 诪讜爪讬讗 诪讗讛 诪讬谞讬 讝诪专 谞诪爪讗转 讻诇讛 诪讜爪讬讗讛 讗诇祝 诪讬谞讬 讝诪专 讗诪专 专讘 谞讞诪谉 讜住讬诪谞讬讱 诪转谞讬转讗 讙讜讝诪讗 讘驻专拽 讗讬谉 谞注专讻讬谉. 讜讻注谞讬谉 讗砖讻讞 讘讬讛 诪专讙谞讬转讗 讝讘谞讬讛 讘转诇讬住专 注讬诇讬转讗 讚讚讬谞专讬 讚讚讛讘讗 讻讜' 讘驻专拽 讻诇 讻转讘讬 讜驻专砖"讬 讙讜讝诪讗 讘注诇诪讗 讛讜讗 讻诇讜诪专 讛讜谉 注转讬拽 诪讗讚 讻讱 驻讬' 专讘讬' 讛诇讜讬 讜讻谉 讘讻诇 诪拽讜诐 讻讙讜谉 转诇讬住专 讙诪诇讬 住驻讬拽讬 讟专驻讜转 讜讻谉 转诇讬住专 讟讘讞讬 讚诇注讬诇 注讻"诇. 讜讻注谞讬谉 诪讙讚诇 讛驻讜专讞 讘讗讜讬专 讜讻谉 讘砖讗专 诪拽讜诪讜转 讛专讘讛 诪驻专砖 讛讙诪专讗 注爪诪讛 讚讙讜讝诪讗 讛讜讗. 讜谞"诇 讚诇讗 拽讞砖讬讘 讛诪拽讜诪讜转 砖讚讘专讜 讞讻诪讬诐 讘诇砖讜谉 讛讘讗讬 讗诇讗 讚讜拽讗 讘诪砖谞讛 讜诇讗 讘讘专讬讬转讗 讜讻"砖 讘诪讬诪专讗 讚讗诪讜专讗讬 讜讻讛"讙 诪砖谞讬 讛讙诪专讗 讘诪住讻转 谞讚讛 讘驻专拽 讻诇 讛讬讚 讙讘讬 讗诪专 专"讬 讘讙' 诪拽讜诪讜转 讛诇讻讜 讘讜 讞讻诪讬诐 讗讞专讬 讛专讜讘 讻讜' 诪转谞讬转讗 拽讗诪专讬谞谉 砖诪注转转讗 诇讗 拽讗诪专讬谞谉. 讜诪讻讗谉 拽砖讛 诇讬 注诇 讛专讗"砖 讝"诇 砖驻讬' 讘专讬砖 诪住' 讬讚讬诐 讛讗 讚转谞谉 讛转诐 诪诇讜讙 诇讞诪砖讛 讜诇注砖专讛 讜诇诪讗讛 讚讙讜讝诪讗 拽讗诪专 讻诇讜诪专 讻诇 讝诪谉 砖诪住驻讬拽讬诐 诇砖驻讜讱 注诇 讬讚讬诐 讘' 驻注诪讬诐 诇讻诇 讗讞讚 讜讗讞讚 讚讗"讻 讛"诇 诇讜诪专 讘讗专讘注讛 诪拽讜诪讜转 讚讘专讜 讞讻诪讬诐 诇砖讜谉 讛讘讗讬. 讜讙诐 注诇 讛专诪讘"诐 讝"诇 拽砖讛 拽讜砖讬讗 讝讜 砖驻讬专砖 砖讗讬谉 讚讘专讬 诪砖谞讛 讝讜 讗诇讗 讘诪讬诐 砖谞讬讬诐 讚讜拽讗 诪砖讜诐 讚讻讘专 谞注砖讬转 讛讟讛专讛 讘诪讬诐 讛专讗砖讜谞讬诐 讜诪驻谞讬 讻讱 讗讬谉 爪专讬讱 砖讬注讜专 讗诇讗 讻讚讬 砖讬诪砖讞 讛讬讚 讗讘诇 讘诪讬诐 讛专讗砖讜谞讬诐 讗讬谞讜 讘驻讞讜转 诪专讘讬注讬转 诇讻诇 讗讞讚 讜讗讞讚 注讻"诇. 讜讘讛讻专讞 爪专讬讱 讗转讛 诇讜诪专 讻讬讜谉 砖讻转讘 砖爪专讬讱 砖讬注讜专 讻讚讬 砖讬诪砖讞 讛讬讚 砖诇 讻诇 讗讞讚 讜讗讞讚 讗"讻 讛讗 讚拽讗诪专讛 讛诪砖谞讛 讜诇诪讗讛 讙讜讝诪讗 拽讗诪专 砖讛专讬 诇讜讙 讗讬谞讜 诪住驻讬拽 诇诪讗讛 讻讚讬 砖讬诪砖讞 讛讬讚 砖诇 讻诇 讗讞讚 讜讗讞讚 讚讗诇"讻 拽砖讛 讛讗 转谞谉 讘专讬砖讗 讚诪砖谞讛 讝讜 诪讬 专讘讬注讬转 谞讜转谞讬谉 诇讬讚讬诐 诇讗讞讚 讗祝 诇砖谞讬诐 诪砖诪注 讛讗 诇砖诇砖讛 诇讗 讜讻谉 诪讞爪讬 诇讜讙 诇砖诇砖讛 讜诇讗专讘注讛 诪砖诪注 讛讗 诇讞诪砖讛 诇讗 讜讛专讗讘"讚 谞讝讛专 诪讝讛 讜驻讬专砖 讛诪砖谞讛 讘诪讬诐 专讗砖讜谞讬诐 讜讛讗 讚拽转谞讬 讚诪专讘讬注讬转 谞讜讟诇讬谉 讗祝 诇砖谞讬诐 诪讬讬专讬 讘诇讗 转讜住驻转 诪讬诐 讜讛"讛 讚诪讞爪讬 诇讜讙 诇砖诇砖讛 讜讗专讘注讛 诪讬讬专讬 讘诇讗 转讜住驻转 诪讬诐 讗讘诇 诪诇讜讙 诇讛' 讜诇讬' 讜诇诪讗讛 注诇 讻专讞讱 诪讬讬专讬 讘转讜住驻转讗 诪讬诐 砖讬讜住讬驻讜 讜讗"讻 讗讬谉 讗谞讜 爪专讬讻讬谉 诇讜诪专 讚讙讜讝诪讗 拽讗诪专 讻讚驻讬专砖 讛专讗"砖 讜住讬讬注转讜 讜爪"注:



讙驻谉 砖诇 讝讛讘 讻讜'. 驻讬专砖 讛专诪讘"诐 讝"诇 砖注砖讜 爪讜专转 讙驻谉 砖诇 讝讛讘 诇讛转讘专讱 讻讙驻谉 诇驻讬 砖讻谞住转 讬砖专讗诇 谞诪砖诇讛 诇讙驻谉 讻诪讜 砖讛讜讗 诪驻讜专住诐 讘讻转讜讘:





驻转讞 注讬谞讬诐

讻诇 讛注爪讬诐 讻砖专讬诐 诇诪注专讻讛 讞讜抓 诪砖诇 讙驻谉 讜讝讬转 讜讻讜'. 讗转诪专 讘诪讚专砖讗 专讘转讬 讘讚注讜转 驻专砖转 爪讜 讗诪专 诪砖讛 诇驻谞讬 讛拽讘"讛 诇注爪讬诐 讞诇拽转 讻讘讜讚 讘砖讘讬诇 讘谞讬讛诐 讚转谞讬谞谉 转诪谉 讻诇 讛注爪讬诐 讻砖专讬诐 诇诪注专讻讛 讞讜抓 诪砖诇 讙驻谉 讜砖诇 讝讬转 讜讻讜' 讜诪拽砖讬诐 讚诪讛 讻讘讜讚 讛讜讗 砖谞驻住诇 诪注"讙 讛诪讝讘讞. 讜讻转讘 讛讙讗讜谉 讛专讘 讘讻讜专 砖讜专 讚祝 拽讻"讛 注"讚 讚讻讜谞转 讛诪讚专砖 注诇 驻讬 诪"砖 专砖"讬 讘讝讘讞讬诐 讚祝 谞"讞 讚讟注诐 讚讘专专讜 注爪讬 转讗谞讛 诪砖讜诐 砖讛讬讛 讘讜 转拽谞讛 诇讗讚讛"专 讜讬注砖讜 诇讛诐 讞讙讜专讜转 讜讛讞讙讜专讜转 谞注砖讜 诪讛注诇讬诐 砖讛诐 讛讘谞讬诐 讜讛讙讝专讬谉 讛讬讜 诪讛注爪讬诐 砖讛诐 讛讗讘讜转 讜讛讬讬谞讜 讚拽讗诪专 讞诇拽转 讻讘讜讚 讚谞讟诇讜 转讗谞讬诐 讻诪"砖 讘住讜祝 讛诪砖谞讛 讚讞诇拽转 讻讘讜讚 诇注爪讬 转讗谞讬诐 讘砖讘讬诇 讻讘讜讚 讛注诇讬诐 砖讛诐 讛讘谞讬诐 注讻"讚 讜讗砖转诪讬讟讬转讬讛 讛诪讚专砖 砖讛讘讬讗 讛专诪讘"谉 讘驻讬专讜砖讜 注诇 讛转讜专讛 住讜祝 驻专砖转 谞讞 讜讝"诇 讻诇 讛注爪讬诐 讻砖专讬诐 讞讜抓 诪砖诇 讝讬转 讜砖诇 讙驻谉 砖讛砖诪谉 讜讛讬讬谉 拽专讘讬谉 诇讙讘讬 讛诪讝讘讞 讛爪讬诇讜 讛驻讬专讜转 讛讗讬诇谞讜转 讜讻谉 诪爪讬谞讜 讘讗讘专讛诐 砖讛爪讬诇 讗转 转专讞 砖谞讗诪专 讜讗转讛 转讘讗 讗诇 讗讘讜转讬讱 讘砖诇讜诐 注讻"诇 讛专讬 诪驻讜专砖 讘诪讚专砖 专讝"诇 讚注诇 讙驻谉 讜讝讬转 拽讗诪专 讜讻诪讗讬 讚诪讬讬转讬 专讬砖讗 讚诪转谞讬转讬谉 讜诇讗 住讜驻讛 讙诐 讘诪讚专砖 爪讜. 讜诪讛 砖谞专讗讛 诪讚讘专讬 讛专讘 讛谞讝讻专 讚讛诪讚专砖 讻驻讬 驻砖讟讜 讗转讬 讻讟注诐 讛砖"住 讻诪"砖 诇注讬诇 讘转讞讬诇转 讚讘专讬讜 拽"拽 讚诇讗 讗转讬 讻讟注诐 讛砖"住 讜讻讚拽砖讬转讬讛 诇专讘 诪讛专"砖 讬驻讛 讘讬驻讛 转讜讗专讜 讚讛砖"住 讬砖谞讜 讘谞讜转谉 讟注诐 诪砖讜诐 讚拽讟讬专讬 讗讜 拽讟诪讬 讗讜 诪砖讜诐 讬砖讜讘 讗"讬 讜讗讬谞讜 诪砖讜诐 讘谞讬讛诐 讜讛专讘 讬驻"转 讗爪专讻讛 注讬讜谉. 讜诇拽"诪 讚讗讬讻讗 讻诪讛 讟注诪讬诐 诇讚讘专 讜诪砖讛 专讘讬谞讜 诇诪讚 讙诐 讟注诐 讝讛 诪讛转讜专讛 讜讻诪讛 驻谞讬诐 诇驻谞讬' 谞讻谞住讜 诇驻专讚"住 讜讛砖"住 讛讻讗 砖讬讬专 讟注诐 讛诪讚专砖 砖讛讜讗 讚专砖. 讜砖讬讬专 讟注诪讬诐 砖讬砖 注诇 驻讬 讛专诪讝 讜讛住讜讚 讜讚讜拽:


讘砖诇砖讛 诪拽讜诪讜转 讚讘专讜 讞讻诪讬诐 诇砖讜谉 讛讘讗讬 讜讻讜'. 讘讻诇 讛谞讬 讚砖诪注转讬谉 讬讛讬讘 讟注诪讗 讛讙讗讜谉 讛专诪"注 讘转砖讜讘讜转讬讜 住讬诪谉 注"讙 讚砖讬讞转谉 砖诇 转"讞 爪专讬讻讛 转诇诪讜讚 讜拽"讜 讛讻转讜讘讬诐 注"砖 砖讗讬谉 讘讛诐 讚讘专 讘讟诇 讜住讬诪谉 诇讚讘专 讛讘讗"讬 专"转 讛谞讛 讘专讻讜 讗转 讛' 注"砖 讘讗讜专讱:





砖注专讬 转讜专转 讘讘诇

(讻讟 讗 驻讬专讜砖) 讚"讛 讛讗诇讬转讗 讜讻讜' 讜讛爪转转 讗诇讬转讗 谞驻拽讗 诇谉 诪讜注专讻讜 注爪讬诐 注诇 讛讗砖 讜讻讜'.鈥斪⒆�' 讛讙讛讜转 讛专砖"砖 砖讻转讘 讚驻讬专讜砖讜 讝讛 谞讚讞讛 诪讬讜诪讗 讻讜 讘 (注"砖). 讜诪讛 讚讗讬转讗 注讜讚 砖诐 (讻讚 讘): "讜谞转谞讜 讘谞讬 讗讛专谉 讛讻讛谉 讗砖 注诇 讛诪讝讘讞 讜注专讻讜 注爪讬诐 注诇 讛讗砖 诇讬诪讚 注诇 讛爪转转 讗诇讬转讗 砖诇讗 转讛讗 讗诇讗 讘讻讛谉 讻砖专 讜讘讻诇讬 砖专转" - 注谞讬讬谞讜 砖诪转讞诇讛 讛讜讗 谞讜转谉 讗诇讬转讗 转讞转 注爪讬 讛诪注专讻讛, 讜讗讞"讻 讛讜讗 诪讚诇讬拽 讗转 讛讗砖, 讜讝讛讜 注讬拽专 驻砖讟讜转 讛诪砖谞讛 讻讗谉 砖砖谞讬谞讜: "讜专讬讜讞 讛讬讛 讘讬谉 讛讙讝讬专讬诐 砖讛讬讜 诪爪讬转讬诐 讗转 讛讗诇讬转讗 诪砖诐", 讜讘住讜祝 砖谞讬谞讜: "讜讛爪讬转讜 砖转讬 诪注专讻讜转 讘讗砖". 讜讬砖 诇转诪讜讛 注诇 专砖"讬 砖讻转讘 讘讬讜诪讗 砖诐: "讛爪转转 讗诇讬转讗 讛爪转转 拽讬住诪讬诐 讚拽讬诐 讗诐 讛讜爪专讱 诇讛爪讬转 注诇 讛诪讝讘讞 讘讗讞转 诪谉 讛诪注专讻讜转, 讻讙讜谉 砖拽专讘讛 诪注专讻讛 诇讻诇讜转 砖谞砖专驻讛 讻诇 讛诪讚讜专讛"; 讜讛专讬 讻讗谉 讘诪砖谞转谞讜 诪驻讜专砖, 砖讛爪转转 讗诇讬转讗 讛讬转讛 讘讘讜拽专 讘讻诇 讬讜诐 讜讬讜诐. 讜讛谞讛 讛爪转转 讗诇讬转讗 讚专砖讬谞谉 诪讚讻转讬讘 "讜谞转谞讜 讘谞讬 讗讛专谉 讛讻讛谉 讗砖 注诇 讛诪讝讘讞", 讗讘诇 诪谉 讛讻转讜讘 "讜注专讻讜 注爪讬诐 注诇 讛讗砖" 讚专砖讬谞谉 诇砖谞讬 讙讝讬专讬谉 (讬讜诪讗 讻讜 讘, 注"砖), 讜讘' 讙讝讬专讬谉 讛诇诇讜 讛讬讜 诪住讚专讬谉 讘讘讜拽专 讘讻诇 讬讜诐 讜讬讜诐 讗讞专 讛爪转转 讗诇讬转讗 讘讗砖, 讜讝讛讜 讚转谞讬 讘住驻专讗 驻' 讜讬拽专讗 [谞讚讘讛 驻专拽 讛 讬讗]: "讜注专讻讜 注爪讬诐 注诇 讛讗砖 注爪讬诐 注"讙 讗砖 讜诇讗 讗砖 注"讙 注爪讬诐". 讜讻"讻 讘转讜住' 讬砖谞讬诐 讬讜诪讗 (讻讚 讘 讚"讛 讛爪转转) 讚住讚讜专 砖谞讬 讙讝讬专讬谉 讛讜讗 讗讞专 讛爪转转 讗诇讬转讗. 讜讙诐 讛诪讙讬讛 讘诪诇"诪 (讛诇' 转诪讬讚讬谉 讜诪讜住驻讬谉 驻"讘 讛"讘) 讻转讘, 讚讛讚诇拽转 诪注专讻讛 砖谞讬讬讛 拽讜讚诪转 诇住讚讜专 砖谞讬 讙讝专讬 注爪讬诐; 讗讘诇 讘讛讙讛讜转 讘注诇 诪谞讞转 讞谞讜讱 注诇 讛专诪讘"诐 砖诐 驻讬专砖 讚讘专讬 讛住驻专讗, 砖讬拽讚讬诐 讗转 讛讗砖 拽讜讚诐 砖讬住讚专 讗转 讛诪注专讻讛 (注"砖), 讗讘诇 讝讛 谞讚讞讛 诪住讚专 讛诪砖谞讛 讻讗谉. 讜讙诐 讘转讜讬"讟 (驻专拽谞讜 诪"讚) 驻讬专砖 讻讚注转 讛驻讬专讜砖 讻讗谉, 讚讗讞专 砖谞转谞讜 讗砖 讘诪注专讻讛 谞转谞讜 讗转 讛讗诇讬转讗 砖诐, 讜讻讘专 讻转讘谞讜 砖讗讬谉 讝讛 谞讻讜谉. 注讜讚 讻转讘 讛诪驻专砖 讘住讜祝 驻专拽 讝讛: "讛爪讬转讜 砖转讬 诪注专讻讜转 讘讗砖 诇讗讞专 砖住讬讚专讜 砖谞讬 讙讝专讬 注爪讬诐" 讛讜诇讱 诇讟注诪讜, 讜讻讘专 讛讜讻讞谞讜 讚住讚讜专 砖谞讬 讙讝专讬 注爪讬诐 讛讬讛 讗讞专 讛爪转转 讛诪注专讻讜转 讘讗砖.

